राजे दे नेईं होने करी देसै दा सारा बन्दोबस्त बिगड़ी गया चोर डाकुऐं गी डर नईं रेया ते काल ते बमारियां होर वी बधी गेईयां। प्रजा त्राहि त्राहि करन लेई पेई। ऋषिएं फी किठ्ठे होइऐ सोचेया जे कोई राजा होना चाहिदा ऐ जेड़ा राजै गी संभालै। राजा बेन दी कोई सन्तान नईं ही उनें गी पता लग्गा जे ओदी लोथ अजें सुरक्षित पेदी ऐ। ओ उत्थें जाई पुज्जे ते ओदी जंङ मलन लगे। ऋषिऐं दे जोग बलै कन्ने लत्ता बिच्चा इक काला भूत जन बामना प्रगट होआ जेड़ा राजा दे सारे पापकर्मे दा फल हा। ऋषिएं उसी निषाद (मलाह) जाति दा बड्डा लंबड़दार बनाई ओड़ेया। फी बेन दे शुद्ध शरीरै गी मलन लगे। मथदे 2 ओदी इक बांह्वां बिच विष्णु भगवान दे अंश पृथु दा जन्म होआ ते दुई बांहवा चा लक्ष्मी दा अवतार रानी अर्चि दा जन्म होआ।